Nes jy is ek ook ’n vrou met ups en downs op haar lewenspad. My rys brand ook gereeld vas. Ek baklei ook oor die leë Jack Daniels-bottel en die toiletflap en die nat handdoeke op die grond. Ek wil graag die soetgoed van my siel met jou deel. Die dinge wat my uitlig as die lewe my met ’n vrot tamatie gooi.
Eerste wenk: As jy “af” voel, reik uit! Bak ’n appeltert of koop ’n bos goudgeel sonneblomme en gaan gee dit vir iemand wat nog swaarder as jy kry. Daar’s altyd iemand. Op hierdie webwerf wil ek graag hoor van jou blydskap en jou pyn. Ek wil hê ons moet mekaar ondersteun en ophelp as die son die dag nie wil skyn nie.
Kom ons drink gereeld ’n koppie sterk, soet tee saam – net om daai alledaagse katastrofes in elkeen van ons se lewens op sy plek te sit. “Laat ons die swaarkry met lekkerkry klaarkry.” (Langenhoven het dit gesê.)
Na sy diensplig gaan studeer hy aan die Potchefstroomse Universiteit en behaal ‘n BA-graad in Bedryfs-en Personeelsielkunde. Musiek was egter steeds die passie van sy hart, en saam met die universiteit se dramaturg, Prof. Theunis Botha, bied hy tydens sy studentejare kamerkonserte regoor die land aan.
Vandag, sewentien jaar later, toer Danie steeds deur Suid-Afrika. Hy het in dié tyd vier sekulêre albums, vyftien geestelike albums en ses duet-CD’s vrygestel.
In 1993, neem Danie se loopbaan en lewe ‘n wending. ‘n Ongekende hongerte na die dieper betekenis en sin van die lewe het in sy hart kom brand. Dit was Jeremia 33:3 wat in hierdie tyd die antwoord op sy soeke was: “Roep My aan, en Ek sal jou antwoord en jou bekend maak groot ondeurgrondelike dinge waarvan jy nie weet nie”.